Arthur Barrett

Arthur Arnold Barrett (født 3. juni 1857 i Carshalton, Surrey, død 20. oktober 1926) var en britisk offiser i Den britisk-indiske hæren i Britisk India. Han er kjent for sin deltagelse i andre britisk-afghanske krig, Hunza-Nagar-kampanjen, tredje britisk-afghanske krig og første verdenskrig. Barrett endte sin karriere som feltmarskalk.

 Bakgrunn og tidlig tjeneste 
Barrett var sønn av presten Alfred Barrett og Emma Barrett (født Collins). Han uteksaminert som løytnant i det 44. infanteriregiment den 10. september 1875Utgave 24244, fra side 4452, London Gazette, 10. september 1875, besøkt 3. august 2014 og reiste umiddelbart til sitt regiment, som var stasjonert i Secunderabad i India..Heathcote, s. 39 Han deltok i krigshandlingene under Andre anglo-afghanske krig ved beleiringen av Sherpur i desember 1879 og i slaget om Kandahar i september 1880.

I 1882 ble Barrett overført til det 5. Gurkha Rifles i India. Den 10. september 1886 ble Barrett forfremmet til kaptein.Utgave 25649, fra side 5795, London Gazette, 26. november 1886, besøkt 3. august 2014

 Overordnet i India 
Fra 1886 til 1891 var han adjutant i Calcutta Volunteers, men deltok også i ekspedisjonen til Hazara i 1888. I 1891 returnerte han til gurkhaene og deltok i kamphandlingene som fant sted i Miranzai og Hunza-Naga i 1891.

I 1903 ble Barrett utnevnt til kommandør (CB) av Order of the Bath og i mars 1906 ble han forfremmet til generalmajor.Utgave 28001, fra side 1576, London Gazette, 5. mars 1907, besøkt 3. august 2014  Den 14. januar 1912 ble han utnevnt til kommandørridder (KCVO) av Royal Victorian Order.Utgave 28580, fra side 104, London Gazette, 13. februar 1912

 Første verdenskrig 
Etter Storbritannias krigserklæring mot Det osmanske rike i 1914 ble Barrett sendt til Mesopotamia (dagens Irak), for å lede innledningen til det britiske felttoget i Mesopotamia. Han sto han bak den innledende landgangen ved Fao og erobringen av Basra i november 1914. Innen utgangen av året hadde han skjøvet de fiendtlige styrkene bakover slik at de britiske styrkene hadde kontroll over hele området mellom al-Qurnah og havet. På grunn av sykdom måtte han trekke seg fra sine posisjoner i området. Han vendte tilbake til India og kommanderte britiske militæroperasjoner mot mahsudene i 1915 og i 1917. Han ble på slutten av den første verdenskrig forfremmet til storkorsridder (GCB) av Order of the Bath.

Da tredje anglo-afghanske krig brøt ut i mai 1919 ble Barrett satt til å lede styrkene i den britisk-indiske hærens nordlige kommando  («Northern Command») i den daværende North-West Frontier provinsen, og var den overordnede offiseren gjennom hele krigen. Han ble utnevnt til Storkommandørridder av Indias stjerneorden 1. januar 1920.Utgave 32003 (supplement), fra side 8049, London Gazette, 30. juli 1920, besøkt 3. august 2014

 Pensjonist 
Barrett ble pensjonert fra den britisk-indiske hæren i mai 1920.Utgave 32254, fra side 2002, London Gazette, 11. mars 1921, besøkt 3. august 2014 I april 1921 ble han forfremmet til feltmarskalk.Heathcote, s. 40 I 1921 mottok han 1. klasse av den japanske Den oppadstigende sols orden.Heathcote, s. 41

Han døde i sitt hjem i Sharnbrook i Bedfordshire 20. oktober 1926.Heathcote, s. 41

 Referanser 

 Litteratur 


Kategori:Engelske offiserer
Kategori:Adelige engelskmenn
Kategori:Britiske feltmarskalker
Kategori:Order of the Bath
Kategori:Briter fra første verdenskrig
Kategori:Den oppadstigende sols orden